CELEX: 62009TN0382
Language: lt
Date: 2009-09-30 00:00:00
Title: Byla T-382/09: 2009 m. rugsėjo 30 d. pareikštas ieškinys byloje ERGO Versicherungsgruppe prieš VRDT — DeguDent (ERGO)

5.12.2009   
            
            
               LT
            
            
               Europos Sąjungos oficialusis leidinys
            
            
               C 297/23
            
         2009 m. rugsėjo 30 d. pareikštas ieškinys byloje ERGO Versicherungsgruppe prieš VRDT — DeguDent (ERGO)
   
   (Byla T-382/09)
   2009/C 297/34
   Kalba, kuria surašytas ieškinys: vokiečių
   
      Šalys
   
   
      Ieškovė: ERGO Versicherungsgruppe AG (Diuseldorfas, Vokietija), atstovaujama advokatų V. von Bomhard, A. Renck, T. Dolde ir J. Pause
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: DeguDent GmbH (Hanau prie Maino, Vokietija)
   
      Ieškovės reikalavimai
   
   
               —
            
            
               Panaikinti 2009 m. liepos 23 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą Nr. R 44/2008-4.
            
         
               —
            
            
               Priteisti bylinėjimosi išlaidas iš atsakovės arba — į bylą įstojus kitai procedūros Vidaus rinkos derinimo tarnyboje šaliai — iš į bylą įstojusios šalies.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „ERGO“ 1-45 klasės prekėms ir paslaugoms — paraiška Nr. 3 292 638
   Prekių ženklo ar žymens, kuriuo grindžiamas protestas, savininkė: DeguDent GmbH
   
      Prekių ženklas ar žymuo, kuriuo grindžiamas protestas: Vokietijoje įregistruotas žodinis prekių ženklas Nr. 39 832 880 ir Bendrijos prekių ženklas Nr. 1 064 674„CERGO“ 10 klasės prekėms; protestas pateiktas dėl įregistravimo 5 ir 10 klasių prekėms
   
      Protestų skyriaus sprendimas: patenkinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai:
   
   
               —
            
            
               Reglamento (EB) Nr. 207/2009 (1) 42 straipsnio 5 dalies pirmo sakinio kartu su 64 straipsnio 1 dalies pirmu sakiniu pažeidimas, nes Protestų skyrius nepilnai išnagrinėjo protesto procedūros dalyką;
            
         
               —
            
            
               Reglamento (EB) Nr. 207/2009 8 straipsnio 1 dalies b punkto pažeidimas, nes nėra galimybės supainioti prekių ženklų, dėl kurių kilo ginčas.
            
         
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1)